אושר אקספרס

אושר אקספרס הוא האלבום ה-24 של הזמר היוצר, המלחין והמוזיקאי שלמה ארצי שיצא ב-19 במרץ 2012. האלבום כולל 12 שירים שנכתבו והולחנו על ידי שלמה ארצי. מרבית שירי האלבום עובדו על ידי בן ארצי. האלבום הופק על ידי פטריק סבג. האלבום כולל מספר דואטים של שלמה עם אברהם טל, דודו טסה, ואריק איינשטיין. בנוסף השתתף הזמר אמיר דדון במספר שירים כזמר ליווי. האמנית מאיה גולד עיצבה את עטיפת האלבום ואת ציורי החוברת המצורפת לאלבום (שמן על בד) במשך מספר חודשים בהשראת שירי האלבום והדו-שיח המשותף עם ארצי. הסינגל הראשון "חוזרים הביתה" יצא בפברואר בדואט עם אריק איינשטיין. הקליפ של השיר נצפה מעל חמש מיליון פעמים באתר יוטיוב (נכון לינואר 2022) וכבש את מצעדי הפזמונים של גלגלצ ורשת ג' ואת מצעד ההשמעות הארצי. במרץ יצא הסינגל השני "כל יום" והפך גם הוא במהירות ללהיט וכבש את מצעד ההשמעות הארצי ואת המקום הראשון במצעדי הפזמונים של גלגלצ ורשת ג'. עם יציאתו ב-19 במרץ, נחל האלבום הצלחה במכירות ובתוך חודש הגיע למעמד של אלבום פלטינה עם מכירת למעלה מ-70 אלף עותקים. עד יולי הגיע למעמד פלטינה כפולה משמכר מעל 80 אלף עותקים, ועד נובמבר הגיע למעל מאה אלף עותקים. בחלוף ארבע שנים הגיע למכירות בגובה 150 אלף עותקים. במאי 2012 יצא הסינגל השלישי "אלוהיי" דואט עם הזמר אברהם טל. הסינגל זכה להצלחה גדולה במצעד ההשמעות בו כיכב למעלה מחודש ובמצעדי הפזמונים בארץ במיוחד בלט במצעד של רשת ג' בו החזיק 5 שבועות במקום הראשון יותר מכל שיר אחר באותה השנה. ב-1 ביולי לרגל הופעה של ארצי בקיסריה הוציא לאור את הסינגל הרביעי הנקרא "לתת ולקחת", דואט עם הזמר דודו טסה שבנוסף אחראי על העיבוד והפקת השיר. הסינגל זוכה להצלחה רבה ולהשמעות מרובות בכל תחנות הרדיו בישראל. באוקטובר 2012 ארצי הוציא לאור את הסינגל החמישי מתוך האלבום - "שלא ייעלמו הדברים היפים" לרגל סיום מופע הקיץ. בנובמבר יצא הקליפ שלו. הסינגל זכה להשמעות רבות בגלגלצ. במרץ 2013 יצא לאור הסינגל השישי מתוך האלבום "נדבר מהלב". השיר זכה להשמעות רבות בתחנות הרדיו בישראל. השיר "קיץ בארץ לו" נכתב על מחאת האוהלים שבה ארצי תמך ואף הופיע בעצרת שהתקיימה בתל אביב. כמו כן, השיר "פלורידה" היה התייחסות ראשונה של ארצי בשיריו להומואים ולסביות. האלבום זכה להיכנס לרשימת עשרת הנמכרים ביותר בישראל בשנת 2012. בנוסף מספר שירים נחלו הצלחה גם במצעדי הסיכום השנתיים ברדיו בספטמבר 2012. "חוזרים הביתה" הגיע למקום ה-20 בשנתי של רשת ג' ומקום 12 בשנתי של גלגלצ. "כל יום" הגיע למקום ה-29 בשנתי של רשת ג' ומקום 14 בשנתי של גלגלצ. "אלוהיי" הצליח אף יותר והגיע למקום ה-3 ברשת ג' ולמקום ה-6 בגלגלצ. "לתת ולקחת" הצליח גם והגיע למקום ה-9 בשנתי של גלגלצ. כל השירים נכתבו והולחנו על ידי שלמה ארצי.  אלוהיי חוזרים הביתה לתת ולקחת שלא ייעלמו הדברים היפים (בסדר אלפביתי) בן ארצי - קלידים, עיבודים גיא בוקאטי - עיבוד השיר "חוזרים הביתה" אמיר דדון - קולות רקע דודו טסה - עיבוד והפקת השיר ״לתת ולקחת״. גיטרה, שירה קרן טננבאום - כינור, עיבודים לכינור ניר מימון - עיבוד והפקת השיר ״לתת ולקחת״ בס, פסנתר פטריק סבג - הפקה מוזיקלית, עיבודים, שירה ברקע אבי סינגולדה - גיטרה אקוסטית, עיבודים אשר פדי - תופים ״לתת ולקחת״ הדס קליינמן - צ'לו פיטר רוט - גיטרה בס מידע על האלבום אושר אקספרס באתר MusicBrainz סרטונים בערוץ של שלמה ארצי, באתר יוטיוב אקורדים לשירי האלבום באתר Tab4U מילים לשירים של שלמה ארצי, באתר "שירונט" קליפ אודות תהליך הכנת האלבום בערוץ הרשמי של שלמה ארצי, סרטון באתר יוטיוב בן שלו, ביקורת: נקודת החולשה באלבום החדש שלמה ארצי, באתר הארץ, 30 במרץ 2012 "צפו: שלמה ארצי ודודו טסה מנגנים יחד". נענע10. אורכב מ-המקור ב-2018-01-22. נבדק ב-2018-01-22. רביב גולן, בנימין טוביאס, רועי פודים ועינב שיף, טעם העונה, באתר "ידיעות אחרונות", 8 במרץ 2016